שיחה:יורם שפטל

message: שפטל- בקרמן
משרד עורכי-דין
			
יורם שפטל,  עו"ד      
‏כ"ה תמוז תשס"ט
‏17 יולי 2009      
											    
לכבוד
ויקיפדיה האנציקלופיה החופשית
א.ג.נ.,
הנדון: תיקון טעויות בערכים "יורם שפטל" ו-"ג'ון דמיאניוק"
1.	את מאיר לנסקי ז"ל לא ייצגתי בהליכי הסגרה. נגד לנסקי מעולם לא הוגשה בקשת הסגרה. בעקבות לחצים של ארה"ב החליטה ישראל שלא להאריך את אשרת השהייה שלו בארץ ואז לנסקי הגיש עתירה לבית העליון לקבל אזרחות ישראלית מכח שבות. בעתירה זו לא ייצגתי אותו, מהטעם הפשוט, הייתי אז סטודנט למשפטים שנה ב'.
2.	את מאיר לנסקי ייצגתי בשנים 1980-1 בעתירה לבג"ץ בה נדרשה המדינה לאפשר ללנסקי לשוב ארצה כתייר אחת לשנה לתקופה שלא תעלה על 30 יום, בעתירה זו זכיתי. מולי הופיעה דורית בייניש שהיתה אז ראש מחלקת בגצ"ים בפרקליטות המדינה.
3.	א.	דמיאניוק נפל בשבי בחודש מאי 1942 בקרב קרץ שהתנהל בחצי האי קרים-
עובדה זו אינה שנויה במחלוקת.
ב.	ב"צבא ולאסוב" שירתו לא רק אוקראינים אלא שבויים סובייטים מכל הרפובליקות של ברית המועצות ורוב חייליו, היו דוקא בני הלאום הרוסי, כמו הגנרל ולאסוב בעצמו.
ג.	ברשימת השמות שהגיש העתונאי-תועמלן הקומיניסטי, שבה נכלל שמו של דמיאניוק, כלל לא יוחסה לו זהותו של "איוון האיום" מטרבלינקה, אלא זהותו של וואכמן "רגיל" ממחנה ההשמדה סוביבור. ויודגש ! שום גוף סובייטי, לרבות הק.ג.ב מעולם לא ייחס לדמיאניוק את היותו "איוון האיום" ואף לא יוחסה לו, נוכחות במחנה ההשמדה טרבלינקה.
ד.	לכל אורך ההליכים בארה"ב נגד דמיאניוק בטרם הוסגר לישראל, לא הוצג, ע"י הסובייטים ולו מסמך זיהוי אחד של האס.אס. המיוחס לוואכמן כלשהוא.
ה.	אין שחר לכך כי המסמכים המראים מניה וביה ומעל לכל ספק ספיקא כי דמיאניוק אינו "איוון האיום", "הושגו ע"י התביעה". מסמכים אלה נחשפו בלעדית ע"י הח"מ, בביקורו בברית המועצות המתפוררת בספטמבר 1990. מעורבותה של התביעה בהקשר לאותם מסמכים-לאחר שקיומן הובא לידיעתה ע"י הח"מ ולאחר שתמצית מחלקם פורסמה ביוזמת הח"מ בארץ ובתקשורת העולמית-היה בהפעלת לחץ על שלטונות ברית המועצות, למסור אותם אך ורק לרשות התביעה הישראלית. פירוט מלא על דרך חשיפתם של המסמכים הנ"ל, מסופר בספרו של הח"מ, "פרשת דמיאניוק", עלייתו ונפילתו של משפט ראווה.
ו.	המסמכים הנ"ל כללו עדויות וזיהויים בתמונה, של איוון מרצ'נקו כ"איוון האיום" ע"י 37 וואכמנים מטרבלינקה, שנתפסו, נחקרו, נשפטו והוצאו כמעט כולם להורג ע"י שלטונות ברית המועצות. כמו כן, המסמכים הנ"ל כללו את זיהויו של איוון מרצ'נקו כ"איוון האיום", ע"י 5 פועלות נקיון אוקראיניות מטרבלינקה.
ז.	אין כל יסוד לאמור בערך "ג'ון דמיאניוק" לפיו: "נחשפו מסמכים מארכיון הק.ג.ב ... המעידים כי תצלומי התעודות של דמיאניוק ואחרים זויפו ע"י הק.ג.ב".
	את עובדת היותו של מסמך טרווניקי, מסמך מזוייף חשף השבועון הגרמני "שטרן" בכתבת ענק מיום 5/3/92, כתבה שציטטה את ראש מעבדת מז"פ הגרמנית-שהינה בעלת המומחיות הרבה ביותר לענייני מסמכים נאציים-כי "תעודת טרווניקי", הנה זיוף חובבני, שנעשה ע"י הק.ג.ב וזאת על יסוד חוות דעת של אותו ראש המעבדה שתמציתה הועברה לשלטונות ישראל עוד בדצמבר 1986, קרי, לפני שמשפט הראווה המביש נגד דמיאניוק החל. עובדת קיומה של חוות דעת זו, הוסתר כתוצאה מקנוניה בין שלטונות גרמניה לבין שלטונות ישראל, הכל במטרה להביא להרשעתו של דמיאניוק כ"איוון האיום", תוך מודעות מוחלטת לכך, שהוא אינו "איוון האיום" ואפילו לא "סתם" וואכמן.
ח.	1.	באשר ל"חשדות" הנוכחיים לפיהן דמיאניוק הנו וואכמן מסיביבור, מן הראוי 
להדגיש כי בעקבות זיכויו של דמיאניוק בבית המשפט העליון, מאחר ובמילות הסיום של פסק הדין נאמר בין השאר כי: "הוואכמן איוון דמיאניוק, יצא מלפנינו זכאי מחמת הספק, מהאישומים הנוראים המיוחסים לאיוון האיום מטרבלינקה", כי אז, מייד הוגשו 9 עתירות להעמיד את דמיאניוק לדין בשל היות וואכמן בכלל ובסוביבור בפרט.
2.	בעקבות עתירות אלה הודיע היוהמ"ש לבית המשפט העליון כדלקמן: "אין זה מאינטרס הציבור לפתוח בהליכים נגד דמיאניוק באישומים חילופיים אם בסופו של דבר אין בטחון כי לא יזוכה גם בהם. זיכוי נוסף ייצור תחושה של מפולת ואין בידינו כל בטחון כי זיכוי כזה אינו אפשרי".
3.	על יסוד הודעה זו של היוהמ"ש פסק הבג"ץ, בדחותו את כל העתירות כדלקמן: "ממהלך הטיעונים שלפנינו משתמע שהיועץ המשפטי סבור שבנסיבות אלה יהיה צורך לשמוע את המשפט מתחילתו ואף להרחיב את היריעה, כאשר סיכויי השגת הרשעה הם לדעת היועץ המשפטי לממשלה קטנים".
4.	הנה כי כן, היוהמ"ש של מדינת ישראל, כמו גם בית המשפט העליון של המדינה, סבורים כי אין כל בסיס ראייתי להעמיד את דמיאניוק לדין בעבירה כלשהיא, לרבות ובמיוחד בכל הנוגע להיותו כביכול, וואכמן בסוביבור. ויודגש ! מאז שנת 1993 ועד היום, לא חל כל שינוי בראיות בעניינו של דמיאניוק.
5.	ועוד יודגש ! במהלך שנות ה-70 וה-80 כל ניצולי סוביבור בארץ ובעולם לא הצליחו, לזהות את תמונתו של דמיאניוק, כמי שמוכר להם מסיביבור.
6.	אחרון אחרון וראשון בחשיבותו, בית המשפט הפדרלי לערעורים בארה"ב קבע באופן מפורש בפסק דין ביום 17/11/93, כי דמיאניוק הנו קורבן לעלילת דם וכי הסגרתו לישראל כ"איוון האיום" נעשה תוך מרמה כלפי בית המשפט, ע"י התביעה האמריקאית, אשר ידעה עוד בטרם החלה לראשונה בהליכים בבית המשפט נגד דמיאניוק, כי הוא אינו "איוון האיום" וזאת על יסוד מסמכים שהיו ברשותה, שלפיהם איוון מרצ'נקו, הוא "איוון האיום", מסמכים אותם הסתירה התביעה האמריקאית ממערכת המשפט בארצות הברית.
							 בכבוד רב
						 
____________   
יורם שפטל, עו"ד
replies: text: עדכנתי, כמיטב יכולתי, את הערך ג'ון דמיאניוק, על פי המידע שניתן כאן. אני מבין ששלב ההגנה במשפטו הצפוי של דמיאניוק יהיה קצר מאוד, ויכלול משפט אחד: "קראו את הערך ג'ון דמיאניוק בוויקיפדיה העברית". דוד שי - שיחה 22:38, 17 ביולי 2009 (IDT)

text: אה הה, אז כך באמת היה... בבניין המולדת ננוחם Jab-jab - שיחה 11:17, 6 באוגוסט 2009 (IDT)
thread_title: תיקון טעויות בערכים "יורם שפטל" ו-"ג'ון דמיאניוק"

message: Tomtom היקר,
זו ההוכחה לטענה המוצגת בערך ששפטל מעורר פרובוקציות. אני לא מבין למה מחקת אותו. הוא לא עובר על שום כלל בכתיבת ערכי אישים, להיפך, הוא מציג לקורא נאמנה את מושא הערך. אני מבקש להחזיר Jab-jab - שיחה 01:57, 7 באוגוסט 2009 (IDT)
replies: text: אני חושב שיש הבדל בין מה שאדם אומר לתוכנית סאטירית, יש היום הרבה תוכניות הומור בהן מופיעים פוליטיקאים וידוענים כאלו ואחרים ומציגים עמדות פרובקטיביות תוך שיתוף פעולה עם המנחים, לא נראה לי שזה מקור מהימן מספיק. כדאי למצוא מקור טוב יותר בראיון עיתונאי סטנדרטי, או בטור שלו. Tomtom - שיחה 09:20, 7 באוגוסט 2009 (IDT)
replies: text: :ממתי במדור הומוריסטי מכנים חצי מהעם בוגדים? אתה באמת חושב שהוא התכוון לזה בצחוק? מה גם שבראיונות אחרים מכוון לעמדה דיי זהה. Jab-jab - שיחה 10:23, 7 באוגוסט 2009 (IDT)

text: :אני מעיר את תשומת ליבך לכך, שבכתה אשר נמצאת בקישורים החיצוניים בערך, מכנה שפטל את השמאל "יודוקוויזלנגים" ואת תנועת שלום עכשיו "גייס חמישי". חוץ מזה, הטענה המקורית שלי הייתה, שאני לא מבין למה דווקא במקרה של מושא הערך הזה, הערות פרובוקטיביות שלו אינם במקום, אם תוכן הערך טוען שהוא פרובוקטור. דווקא בימים כאלו, לא הייתי "צוחק" מכל הסתה כזו, מה גם שישראל ידעה רצח פוליטי לאחר שראש ממשלתה המנוח כונה בוגד. Jab-jab - שיחה 11:01, 7 באוגוסט 2009 (IDT)
replies: text: ::דווקא בגלל דעותיו הבעייתיות הייתי מחפש מקורות טובים יותר מאשר מקור שניתן לטעון כלפיו שבו נאמרו הדברים בסוג מעוות של הומור. ולכן הקישור החיצוני הוא דוגמא טובה והראיון לרצועה פחות. לגבי ממה יש לצחוק או לא, יש סאטירה והומור בטעם רע, זו המציאות מכל הכיוונים  Tomtom - שיחה 14:22, 7 באוגוסט 2009 (IDT)
replies: text: :::מר שפטל כיבד אותנו בכתובת האי מייל שלו. אולי אשאל אותו בעצמי וזהו. Jab-jab - שיחה 14:59, 7 באוגוסט 2009 (IDT)
thread_title:  ה"אמירה הפרובוקטיבית" 

message: למיטב זכרוני, דמיניוק נשפט בפני בית המשפט המחוזי של ירושלים, ולא בית דין מיוחד, בערכאה הראשונה. למישהו יש מידע אחר? צחי - שיחה 15:26, 11 בפברואר 2010 (IST)
replies: text: אתה צודק. מקור הטעות הוא ודאי בכך שבמקרים של עבירות שניתן לגזור עליהן עונש מוות, אב בית הדיןהוא שופט עליון ולא שופט מחוזי אמיר מלכי-אור - שיחה 15:31, 11 בפברואר 2010 (IST)
thread_title:  בית דין מיוחד? 

message: אילו ספרים כתב? לא מצאתי בערך, למעט הספר היחיד שכתב על יצוג דמייניוק, מה שלא מספיק כדי להחשב לסופר - צריך שני ספרי סיפורת ולא ספרים מקצועים, כמו שפרופ' שמפרסם ספרי עיון אינו "סופר". גילגמש • שיחה 11:51, 23 בספטמבר 2011 (IDT)
replies: text: קיבלתי.--עמירם פאל - שיחה 12:19, 23 בספטמבר 2011 (IDT)
thread_title:  סופר? 

message: הקישור ל"איוואן האיום" בתחילת הפסקה השלישית מפנה לאיוואן הרביעי, צאר רוסיה במאה ה-16. קשה לי, משום מה, להאמין שזהו "איוואן האיום" מפעיל תאי הגזים בטרבלינקה, שעליו מדובר בערך... 81.218.138.237 00:21, 30 בנובמבר 2011 (IST)
thread_title:  איוואן האיום (?) 

message: מחקתי את החלק שאומר ששפטל מתנגד להומוסקסואליות. הוא מתנגד לפרובוקציה שבקיום מצעד הגאווה, אך לא לנטיותיהם המיניות.
replies: text: התבטאויותיו מעידות אחרת ‏Tomtom‏ ‏ • שיחה 01:14, 8 במרץ 2012 (IST)
thread_title:  התנגדות להומוסקסואליות 

message: הקביעה כי מר שפטל ידוע "בהתנגדותו להומוסקסואליות ולקיום מצעד הגאווה" היא חצי אמת ובכך גרועה משקר. מר שפטל, ולו משום היותו שומר חוק, טוען שזכותו של כל אדם לעשות ככל שנטיותיו מכתיבות לו בדלת אמותיו, כל עוד המעשה אינו בגדר עבירה על החוק. ההחצנה של ההתנהגות ההומואית - "מצעד הגאווה", היא המעוררת במר שפטל את תחושת הגועל. בכל מקרה לדעת מר שפטל מצעדי הגאווה הולמים את אווירת "שגול, שתה ואכול, צדק חברתי לכל, הבה נרגילה, פרגן למסתנן, ולעזאזל המתנחל" המאפיינת את תל אביב ולא הולמים את קדושתה של ירושלים. אודה אם תתקנו את הנוסח בערך. לונגהורן - שיחה 07:03, 26 ביוני 2012 (IDT)
replies: text: הוספתי שם דרישה למקור, להוכחת נכונות הטענה. עמירם פאל - שיחה 14:31, 26 ביוני 2012 (IDT)
replies: text: :אני בספק שניתן לספק מקור כי זה עולה משידוריו ברדיו. השאלה למה בדיוק הוא מתנגד ואם די בהתנגדות למצעד הגאווה כדי לטעון שהוא מתנגד גם להומוסקסואליות. גילגמש • שיחה • גם אני משתתף במיזם העשור! 14:32, 26 ביוני 2012 (IDT)
replies: text: ::מתוך הקישור החיצוני הראשון: "הומואים דתיים: היחידים הנגועים בסטייה מחליאה זו, המעוררים בי סימפטיה כי אינם "גאים" בסטייתם."  ‏Tomtom‏ ‏ • שיחה 14:37, 26 ביוני 2012 (IDT)
replies: text: :::טוב, נראה שזה אכן מספיק כדי לבסס את הטענה. גילגמש • שיחה • גם אני משתתף במיזם העשור! 14:42, 26 ביוני 2012 (IDT)
replies: text: ::::מסכים, אלא אם שפטל או מישהו מטעמו ירצה להסביר זאת בדרך אחרת מהמשתמע, או אולי לטעון שהציטוט במעריב לא נכון. עמירם פאל - שיחה 14:44, 26 ביוני 2012 (IDT)
replies: text: :::::אפשר לנסח באופן יותר זהיר, בסלידתו מהומוסקסואליות ובהתנגדותו לקיום מצעדי גאווה. ‏Tomtom‏ ‏ • שיחה 14:50, 26 ביוני 2012 (IDT)
thread_title:  העולם על פי שפטל 

message: הפיסקה שנוספה היום על ידי ישראל גימל ("כן עו"ד שפטל ידוע ביחסו כלפי שפת העברית, כאשר בתכניותיו בזמן האחרון הוא מקדיש פינה מיוחדת לחידוד וחידוש, מילים ומושגים עבריים שהוחלפו במרוצת הזמן במילים לועזיות, בפינה זו בתכנית הוא מארח את חברו, עו"ד אלי וילנר בצורה שבכל שבוע נידונת מילה או מושג עברי חדש שנכנסו ללקסיקון העברי, והוחלף במילה שמקורה בשפה זרה."):
*"ידוע ביחסו" - לפחות .
*אינני סבור שיש לזה חשיבות כלשהי בערך, זה נראה לי שולי (אלא אם כאמור ישנו מקור שונה). פינה בתכנית רדיו היא לא משהו מרכזי בדעות של מישהו.
*בטח אין לזה מקום בתוך הפיסקה על דעותיו, בטח לא בין דעותיו המשמעותיות יותר בהקשר לאומיות, משפט וכלכלה.
שדות ים - שיחה 21:39, 22 במאי 2013 (IDT)
בתור מאזין קבוע לתוכניותיו של שפטל, אני חייב להדגיש כי הרגשתי מוכרח להוסיף את פיסקה זו שהסרת, וכי למרות שיחסו של אדם לשפה מסוימת נשמע לא רלוונטי, אך כאן המקרה הוא שונה, כאשר בכל התייחסות הכתובה או נאמרת ע"י גורם אנטישמי ושמאלי (מוכללים לשיטתו) ומוזכרת בה מילה לועזית הוא מוסיף כי זוהי דרכם של "השמאל המתייוון" להכניס מילים לועזיות לשפה העברית, אליה הוא מגלה חיבה מיוחדת. אבקש ממך לתת נימוק קצת יותר מפורט להסרתך את הפסקה, או לשחזר את גרסה זו ששקלתי מאוד באם לכותבה, ואיני חושב שטעיתי.ישראל גימל - שיחה 12:53, 23 במאי 2013 (IDT)
thread_title:  יחסו לשפה העברית(??) 

message: דרוש מקור לכך שהגשת התכניות היא בהתנדבות למרות שדבר זה נשמע מאוד הגיוני ביחס לאישיותו של שפטל.ישראל גימל - שיחה 13:05, 23 במאי 2013 (IDT)
replies: text: שפטל העיד על עצמו שהוא רואה בתוכניותיו ברדיו 103 שירות לאומי בו הוא משרת את עם ישראל ללא טובת הנאה כספית. סרן אדר - שיחה 13:43, 26 במאי 2013 (IDT)
replies: text: :גם בשירות לאומי מקבלים לפחות משכורת קטנה המועברת לחשבון מידי חודש. חשוב לי לציין שאין לי בעייה שהוא עושה זאת בהתנדבות, רק שיהי' לזה מקור ברור. ישראל גימל - שיחה 13:49, 26 במאי 2013 (IDT)
replies: text: ::לא התכוונתי לשירות לאומי אלא במובן של שליחות לאומית הבאה מתוך נתינה טהורה שלא על מנת לקבל פרס. סרן אדר - שיחה 15:21, 26 במאי 2013 (IDT)
replies: text: ::: אכן יורם שפטל עושה את התכנית שלו ברדיו 103 באופן התנדבותי. תומר אברהם - שיחה 10:46, 18 בספטמבר 2017 (IDT)
thread_title:  התנדבות 

message: בגירסה  זו בוצעו 3 שינויים, ובוטלו לאחר מכן על ידי משתמש אחר. החזרתי את התיקונים מפני שהם נכונים:
שפטל מכנה את גלי צה"ל "הבית של המחבלים" ולא "הבית של המחבלים התקשורתיים. הוספתי מקור.
התכנית נקראת "יורם שפטל" ולא "עורך הדין יורם שפטל". ראו באתר 103FM.
הפינה "זמן לשון" עוסקת בחידושי לשון. שדות ים - שיחה 16:05, 7 ביולי 2013 (IDT)
מבדיקה קצרה שעשיתי הוא מכנה אותם הבית של המחבלים התקשורתיים, ולא הבית של המחבלים, ככה הוא נוהג לכנות אותם בלקט שידורים שהרגע שמעתי. בדוק את עצמיך.
Yairls - שיחה 16:18, 8 ביולי 2013 (IDT)
replies: text: חבל שלא בדקת את הקישור שהוספתי בו שפטל אומר בבירור . שדות ים - שיחה 01:03, 13 ביולי 2013 (IDT)
שלום,
במקרה הספציפי הזה הוא כינה אותם רק מחבלים, אבל רב הפעמים הוא מכנה אותם "מחבלים תיקשורתיים" , ככה שלרשום שהוא מכנה אותם מחבלים זה חצי אמת, שלפעמים זה גרוע משקר.
Yairls - שיחה 15:31, 14 ביולי 2013 (IDT)

text: לחזור על הציטוט? "...והבית של המחבלים שאלה שני הכינויים של גלי צה"ל בתכנית...". שפטל אומר לי שהוא קורא להם כך ואתה אומר אחרת, אני מעדיף את המילה שלו.

text: נ.ב. טיפ ראשון - במקום לומר "בלקט שידורים ששמעתי, בדוק את עצמך" עדיף לתת סימוכין כפי שאני טרחתי למצוא. טיפ שני - במענה בדף השיחה מקובל להזיח באמצעות : בתחילת השורה.

text: שדות ים - שיחה 13:55, 14 ביולי 2013 (IDT)
כדאי שבמקום להתעצבן תענה עניינית, ותיווכח שהוא מכנה שדרני רדיו, כמחבלי תקשורת,  לא כמחבלים סתם שעושים פיגועים. שפטל נוהג לכנות אותם כך ברב תכניותיו, מילה שלו מול מילה שלך(או יותר נכון הקלטה שלך), אני מעדיף את המילה שלו. נ"ב - טיפ בשבילך נהוג לחתום בסוף התגובה בארבעה סימני "~". אהה ורק כדי שתרגע הנה הוכחה -http://www.inn.co.il/News/News.aspx/257123 והנה עוד הוכחה -http://www.srugim.co.il/flash/523301/%D7%A9%D7%A4%D7%98%D7%9C-%D7%A9%D7%93%D7%A8%D7%A0%D7%99-%D7%92%D7%9C%D7%99-%D7%A6%D7%94%D7%9C-%D7%9E%D7%97%D7%91%D7%9C%D7%99%D7%9D-%D7%AA%D7%A7%D7%A9%D7%95%D7%A8%D7%AA%D7%99%D7%99%D7%9D . ככה שאני יכול להביא עוד אז תרגע.
Yairls - שיחה 20:37, 14 ביולי 2013 (IDT)

text: בשני הקישורים שהבאת הוא מצוטט במפורש "גלי צה"ל הוא הבית של המחבלים", לא "המחבלים התקשורתיים". נכון, במהלך השיחה הוא מסביר שמדובר על מחבלים תקשורתיים, אבל הכינוי של התחנה על ידו הוא הבית של המחבלים. בהקלטה אליה קישרתי (לא הקלטה שלי, הקלטה רשמית מתוך אתר הרדיו) הוא גם אומר שזהו הכינוי של התחנה בתכנית. אם אתה לא מסכים עם הכינוי זה נחמד, אבל הוא מכנה אותם "הבית של המחבלים", אפילו בקישורים שאתה הבאת (דרך אגב אני מבין את ההסתייגות שלך מכך שמשתמע מהכינוי מחבלים כאילו הם עוסקים בטרור, אך אין בזה כדי לשנות את הכינוי שהוא, ולא אתה, נותן, מה גם שבקישורים שהבאת הוא מצדיק את הכינוי גם בכך שגדולי המרגלים והבוגדים הם בעלי עבר צבאי מפואר. בכל מקרה מיציתי את הויכוח הזה, והאיש הזה לא ראוי בעיניי למלחמת עריכה. אם יש עורכים אחרים שיש להם דעה בנידון אשמח לשמוע, אך מעבר לזה אין לי חשק להעלות גירה. ביי. שדות ים - שיחה 00:18, 15 ביולי 2013 (IDT)
גם לי בתור מאזינו של שפטל זכור באופן ודאי מעל לכל ספק, שהכינוי שהוא מדביק לגל"צ הוא "הבית של המחבלים התקשורתיים". אגב, מדוע הוסרה התמונה שהוספתי? ישראל גימל - שיחה 00:12, 16 ביולי 2013 (IDT)
thread_title:  גירסה מ4.7.13 

message: מדוע הוסרה התמונה שהוספתי לערך? היו כלולים בה כל הפרטים הנדרשים. ישראל גימל - שיחה 14:44, 9 ביולי 2013 (IDT)
thread_title:  הסרת התמונה 

message: שלום,
לגבי הפסקה "דעותיו", הפסקה הזו מכילה את השקפות העולם של שפטל, בנוגע לנושאים כלכליים-חברתיים-מדיניים, אותם הוא פורס בשידוריו ברדיו, כך שלא נראה לי שמתאים להכניס שם את תביעת הדיבה המדוברת, למרות שכעיקרון התביעה עצמה נובעת מפעילותו ברדיו. לעומת זאת הפסקה "עורך דין" עוסקת בפעילותו המשפטית, ובעיקר תביעות ומשפים מוכרים שלו, כמו משפט דמאניוק, וגם תביעת לשון הרע שהגיעה בעקבותה(סביר להניח ששפטל כונה אדולף בגלל שייצג את דמאניוק) לכן נראה שיותר מתאים להכניס לשם את תביעת הדיבה.
רק אציין שאין צורך להיכנס למלחמת עריכה בנושא, שהרי שנינו מסכימים על הניסוח, אלא ישנו רק דיאלוג לגבי מיקום המשפט המדובר.
אם עדיין לא תסכים עמי שיש לשנות את מיקום המשפט, לדעתי יש צורך לרשום מעין הקדמה שתקשור זאת לשידוריו ברדיו.
בברכה,
Yairls - שיחה 12:56, 4 באוקטובר 2013 (IDT)
replies: text: בתביעה שלפנינו יוצג שפטל על ידי עורך דין אחר, כך שלחלוטין לא מדובר בפעילותו כעורך דין. התביעה נובעת רק מהתייחסות של זהבי לתוכנית הרדיו של שפטל, שבה כניה זהבי את שפטל "אדולף", ללא כל קשר לחלקו במשפט דמיאניוק, אלא עקב השימוש ששפטל עצמו עושה במילה זו, בכינוי "אבו אדולף מאזן". לפיכך המיקום הוא בוודאות בסעיף "דעותיו". אין לי התנגדות לתת משפט מקדים, ועשיתי זאת. דוד שי - שיחה 13:16, 4 באוקטובר 2013 (IDT)
replies: text: :אני מסכים עם דוד שי גילגמש • שיחה 14:58, 4 באוקטובר 2013 (IDT)
thread_title:  בנוגע לערך עו"ד שפטל 

message: המידע על תביעת הדיבה שבה נפסק שעל שפטל לשלם פיצוי של 75,000 ש"ח הוסר בנימוק "הוגשה בקשת ערעור כך שהדיון בערכאות המשפטיות טרם מוצה". אינני מקבל נימוק זה. אין הצדקה לדווח על תביעה אזרחית שבה טרם ניתן פסק דין, אך משניתן פסק דין, גם אם אינו חלוט, ראוי לדווח עליו. לפיכך ראוי להחזיר את המידע. לכל היותר ניתן להוסיף בסוף הדיווח "שפטל הגיש בקשת רשות ערעור לבית המשפט העליון" (בתנאי שיובא מקור לכך). דוד שי - שיחה 21:05, 5 בנובמבר 2013 (IST)
replies: text: בהחלט. מדובר במידע חיוני לקורא. גילגמש • שיחה 21:18, 5 בנובמבר 2013 (IST)
replies: text: :ביטלתי עריכה נוספת של Yairls, מהסיבות הבאות:

text: :* מרגע שיש פסיקה של בית המשפט המחוזי, שמבטלת פסיקה של בית משפט השלום, אין צורך להביא את פסיקתו של בית משפט השלום - לא מדובר בנושא כל כך חשוב שנחוץ בו פירוט של כל ההליך המשפטי. אציין שבערך הושמטו פרטים נוספים הקשורים לסכסוך זה, כגון ערעור שכנגד שהגיש שפטל ונדחה על הסף, ובקשת רשות ערעור שלו שנדחתה בבית המשפט העליון (רע"א 6467/13 מיום 31.10.2013). יש להתמקד בעיקר.

text: :* יש להביא אסמכתא לקביעה ששפטל הגיש בקשת רשות ערעור על פסיקת המחוזי המוזכרת בערך.

text: :* החזרתי את הציטוט של דבריו של שפטל שהובאו בפסק הדין - הציטוט מלמד על סגנונו של שפטל. דוד שי - שיחה 07:38, 6 בנובמבר 2013 (IST)
replies: text: :::יאיר, נראה לי שעיקר רצונך, להביא את העובדה שההליך טרם הסתיים, מקובל על כולם, אם רק תביא את האסמכתא שלך לכך שאכן הוגשה בקשת רשות ערעור. עמירם פאל - שיחה 08:26, 6 בנובמבר 2013 (IST)
קיימת חשיבות רבה להזכיר שהמשפט התחיל בערכאת השלום, מכיוון שלא הגיוני שיתבעו על סכום כה נמוך בערכאת המחוזי(אלא אם התובע דורש סעד עיקרי אשר בסמכות המחוזי-וכאן אין המקרה), בנוסף לאור העבודה שהמשפט כנראה יגיע לגלגול שלישי, ראוי לציין את השתלשלות הדברים בקצרה. ייתרה מזו לאור העובדה שמדובר כעת בערעור ברשות, הווה אומר סיבוב שלישי ברור הדבר שיש להדגיש שהכול התחיל בשלום, שאם לא כן יעמוד הקורא נבוך.
אציין שזו עמדת הפשרה שלי, לדעתי בכלל צריך למחוק את התביעה הזו, כל עוד אין פסק דין חלוט. 
לגבי המקור - שפטל הצהיר לאחריו המשפט, וכן בתוכנית הרדיו שלו שהוא ועורך דינו כותבים כבר את כתב הבקשה. ראה : http://www.103.fm/programs/Media.aspx?ZrqvnVq=FLMGDL&c41t4nzVQ=KL
Yairls - שיחה 21:54, 6 בנובמבר 2013 (IST)

text: "כותבים את כתב הבקשה" לא שקול ל"הגישו בקשה". כמו דוד, אני גם לא רואה סיבה לציין את בית המשפט השלום. גילגמש • שיחה 21:57, 6 בנובמבר 2013 (IST)
ובכן ציינתי כעת בערך שבכוונתו להגיש ערער.
Yairls - שיחה 21:59, 6 בנובמבר 2013 (IST)

text: בוויקיפדיה רצוי לכתוב על מעשים ולא על כוונות.

text: קיבלתי את עמדתך להזכיר בקצרה את הדיון בבית משפט השלום.

text: האם המשפט יגיע לגלגול שלישי? בקשת רשות ערעור אחת של שפטל בסכסוך זה כבר נדחתה. נמתין ונראה מה יעלה בגורל הבקשה הנוספת, אם תוגש.

text: עמדתך שלא לדווח על פסק דין כל זמן שאינו חלוט היא עמדה קיצונית. האם גם את פסק דינו של משה קצב (להבדיל) היה עלינו להסתיר עד לסיום הדיון בערעור? ומה עם זיכויו של ליברמן? דוד שי - שיחה 06:52, 7 בנובמבר 2013 (IST)
replies: text: : לא הייתי עורך אנלוגיה בין תיקים שלוקח שנים עד שיגיעו לקיצם, לבין תיק שיסתיים בחודשים הקרובים.
Yairls - שיחה 11:48, 7 בנובמבר 2013 (IST)
thread_title:  משפט הדיבה 

message: שלום,
שפטל משויך בקטגוריה "פעילי ימין רדיקלי" אבל אינני חושב שהוא רדיקלי עד כדי כך. peledy - שיחה 21:33, 18 בדצמבר 2016 (IST)
replies: text: הייתה בזמנו הצעה לבטל את השיוך הזה ואף למחוק את הערכים הרלוונטיים. תמכתי בזמנו בהצעה זו ואני תומך בכך גם כעת. אבל הקהילה לא הסכימה שהערכים האלה מיותרים. לכן, לא נותרת ברירה אלא לשייך אנשים לקטגוריות אלה. יחסית לאחרים שפטל הוא רדיקלי למדי. לכן, מקומו למרבה הצער בקט' הזאת. גילגמש • שיחה 21:37, 18 בדצמבר 2016 (IST)
replies: text: :אבל בכל זאת, הוא תומך של מפלגת הליכוד, כפי שמצוין, ומפלגה זו אינה קיצונית כלל. הוא נחשב למתון מאוד ברשימת פעילי הימין הרדיקלי. peledy - שיחה 15:37, 19 בדצמבר 2016 (IST)
replies: text: ::אפנה לכאן מלוח המודעות. גילגמש • שיחה 19:04, 19 בדצמבר 2016 (IST)
replies: text: :::אני לא בטוח שניתן לראות בו בכלל פעיל פוליטי. ככל הידוע לי הוא רק מביע את עמדותיו; הוא לא עוסק בשדלנות, מארגן הפגנות, תולה כרזות וכו'. לעניין רדיקליות, ההגדרה "שינויים שורשיים ומעמיקים במבנה החברה והמדינה" שבקטגוריה נראית לי פתוחה מאוד לפרשנות, ולכן בדקתי שרירותית חלק מהביוגרפיות בקטגוריה. כל מי שבדקתי הסתבך עם החוק הפלילי עקב פעילותו הפוליטית. זה לא המצב עם שפטל. Amitayzl - שיחה 18:32, 24 בדצמבר 2016 (IST)
replies: text: ::::אז אתה תומך בהסרת הפרט הזה? גילגמש • שיחה 18:33, 24 בדצמבר 2016 (IST)
replies: text: :::::כן Amitayzl - שיחה 19:15, 24 בדצמבר 2016 (IST)
replies: text: ::::::שיניתי. גילגמש • שיחה 08:52, 25 בדצמבר 2016 (IST)
thread_title:  רדיקליות 

message: תומנה: כנראה הדבר הכי לא ייצוגי שאפשר לשים לעורך דין בישראל. אדם לבוש כמו פרודיה לאיש עסקים מלכולך מסרט הוליוודי. מגן דוד ענק על הצוואר מוסיף לאירוניה בשילוב עם רכב צעצוע.
מה, באמת אין מישהו יותר הולם? 89.138.239.179 21:51, 26 בפברואר 2017 (IST)
זה לא אמור להלום עו"ד, זה אמור להלום את שפטל... יעקב בן שמואל - שיחה 21:54, 26 בפברואר 2017 (IST)
thread_title:  משוב מ-26 בפברואר 2017 

message: <קטע התחלה="1548340586683" />
=== פרטי הדיווח ===
יורם הכריז כבר מספר פעמים בקולו שנולד ב י"ד שבט תש"ט. ולכן יש לשנות בהתאם את תאריך הלידה העברי. יש לשנות גם את התאריך הלועזי ל 13.02.49
מקור: פעם אחרונה דובר על כך בערוץ 20 בתכנית  האולפן הפתוח  בתאריך 23.01.19
 דווח על ידי: איתמר רוטלוי 109.186.215.249 16:36, 24 בינואר 2019 (IST)
<קטע סוף="1548340586683" />
thread_title:  דיווח על טעות 

message: יורם הכריז כבר מספר פעמים בקולו שנולד ב י"ד שבט תש"ט. ולכן יש לשנות בהתאם את תאריך הלידה העברי. יש לשנות גם את התאריך הלועזי ל 13.02.49
מקור: פעם אחרונה דובר על כך בערוץ 20 בתכנית  האולפן הפתוח  בתאריך 23.01.19
 דווח על ידי: איתמר רוטלוי 109.186.215.249 16:36, 24 בינואר 2019 (IST)
<קטע סוף="1548340586683" />
thread_title:  פרטי הדיווח 

message: למה לא מזכירים את שידוריו ב103 שהיו והפסיקו
thread_title:  103 

message: שפטל אמר שהוא רואה בהומוסקסואליות סטייה מינית
אך הוא אמר שכל מי שאומר את זה יתויג כהומופוב
כנראה שהוא לא מגדיר עצמו כך אך קיים מחקר לפיו הומופובים הם להט״בים עמית בינדר1 - שיחה 00:19, 28 באוקטובר 2020 (IST)
thread_title:  הומופוב? 

message: הוספתי שורה של הבעת דעה בערך על שפטל שכתובה על נתן זהבי. מחקו לי אותה בטענה שאין מקום להבעת דעות בערכים אינציקלופדיים. אפשר להבין למה על חלק מהאנשים אפשר להביע דעה ועל חלק לא? ואם כך, האם אפשר להוסיף את המשפט הנ״ל גם בערך על שפטל? ימני נגד הימין - שיחה 22:15, 28 במאי 2021 (IDT)
replies: text: אחרי שהתנגדו לעריכתך פעם אחת, היית צריך להתחיל דיון פה ולא להיכנס למלחמת עריכה. לגופו של עניין, יש פרק שלם על דעותיו וסגנונו, כך שמיותר בעיני להוסיף בתקציר אמירה כללית כזו. פוליתיאורי - שיחה 00:04, 29 במאי 2021 (IDT)
thread_title:  הבעת דעה בערך 

message: כשבוע לאחר דיבוריו הנוראיים כלפי מנהיג היהדות החרדית  התנצל בשידור ואמר שלא התכווין לרב כי אם לעצם הרעיון... ואף ברך את הרב א.י.ל.ש באריכות ימים ושנים  2A10:8001:E34F:0:5008:D98F:1DBB:23A2 01:25, 6 בנובמבר 2022 (IST)
thread_title:  שפטל חוזר מתנצל ומברך את הרב.. 

message: למישהו יש פירוט מהן דעותיו לגבי סוגיית גיוס חרדים לצבא ההגנה לישראל? האם הוא בעד לגייס חרדים לצהל או נגד? הדבק הצהוב - שיחה 21:06, 25 בינואר 2023 (IDT)
thread_title: דעותיו ועמדותיו

message: למה הושמטו כל הציטוטים והביטויים של שפטל שהיו בעבר בערך? זה חלק מרכזי בהבנת דעותיו וסגנונו. כשם שבערך על ישעיהו ליבוביץ לא ישמיטו אמירות פרובוקטיביות שלו, כך ראוי גם כאן. @כ.אלון אני רואה שאתה המשחית מלפני 5 שנים. 
ובכלל, למה פוצלה הפסקה ל"דעותיו" ו"סגנון" ע"י @בר? זה ממש משונה. 77.124.9.206 10:18, 20 באוגוסט 2023 (IDT)
replies: text: עריכה אינה השחתה. אני מתנגד להוספת הציטוטים. גילגמש • שיחה 11:14, 20 באוגוסט 2023 (IDT)
thread_title:  שינוי הערך 

message: . מספר פעמים שמעתי את שפטל :  י"ד שבט ! כלומר 13.02.1949 46.117.127.200 15:38, 13 באוקטובר 2023 (IDT)
thread_title:  תאריך לידה של שפטל.  

message: הערך מצויין.
תודה. הייתי בטוח שאדון שפטל בן אדם החכם ופטריאוט של ישראל, אך שעד כדי כך החכם והפטריוט, לא דמיינתי עד שקראתי את הערך הזה.
תודה רבה, ממש...
איליה חנקין 2A06:C701:74FC:8900:888E:4F0E:7C23:5C84‏ 17:04, 28 בנובמבר 2023 (IST)
thread_title:  משוב מ-28 בנובמבר 2023